Koenraad Tinel

Koenraad Tinel (naskiĝis la 31-an de marto 1934 en Gent) estas belga skulptisto, desegnisto, poeto, verkisto kaj grafikisto. Li kreas miksitajn artoprojektojn kies temoj inkluzivas interalie Eŭropon kaj la milithistorion ĉirkaŭ la Dua Mondmilito.

 Vivo 
Li estas filo de artema familio kiu simpatiis kun nazia Germanio. Lia frato estis ĉe la Waffen SS en Ukrainio De ene ontsnapte aan de Holocaust, de ander is de zoon van een nazi, Radio 1, la 22-an de februaro 2019. Liaj spertoj kiel infano dum la Dua Mondmilito, kiu trenis lian familion en grandega danĝero, igas lin plurfoje rememori la hororon de milito, tiam kaj nun.

Kvankam li estis talenta pianisto, la juna Koenraad volis fariĝi bildartisto. Li studis skulptarton ĉe la artlernejo La Cambre en Bruselo. Li majstris ĉiujn metalprilaborteknikojn kaj komencis sian propran forĝejon en 1963. En 1971 li ĉesis forĝi por dediĉi sin plene al libera skulptado kaj desegnado. Ĝis 1999 Tinel instruis ankaŭ en arta altlernejo en Bruselo (Sint-Lukas Hogeschool, nun LUCA School of Arts).

Li laboris kiel scienca desegnisto ĉe la Reĝa Instituto de Natursciencoj en Bruselo.

 Skulptaĵoj 
eta|370x370px|"De ontvoering van Europa" (La kidnapo de Eŭropo), Galmaarden, simbolas Eŭropon kiu rigardas antaŭen kaj havas esperon por la estonteco.
Tinel elstaras je metalkreaĵoj,ofte en formo imagitaj estaĵoj, altigitaj al (mita) arto, kaj partoprenas en artaj eventoj per imponaj ekspoziciaĵoj. La foriranta persono estas io, kio videblas multe en liaj verkoj, ĉar li mem devis multe forkuri.

Liaj skulptaĵoj traktas kopulacion. Aliaj skulptaĵoj ofte prezentas erotismon, patrinon, naskiĝon, balenojn kaj fiŝojn, genitalojn aŭ la virinon Interviews met hedendaagse kunstenaars, Interview met Koenraad Tinel, hildevancanneyt.blogspot.com, 2017.

Unu el liaj skulpturaĵoj ("Memento", situante en Lennik) estas odo al ĉiu persono kiu iĝis viktimo de milito kaj kiu spertis la hororojn de la milito en Germanio. Ankaŭ en Lennik estis inaŭgurita la 6-an de septembro 1992, la skulptaĵo "Prins, de Trots van Brabant" (Princo, la fiereco de Brabanto) kiu estis la plej granda bronza statuo en Belgio en la 20-a jarcento Geert Vanhassel, Duizenden Lennikenaren vieren 25ste verjaardag van ‘Prins, Trots van Brabant’, RingTV, la 11-an de septembro 2017..

 Verkaro 
Lia desegna talento ŝajnas esti escepta kaj belgaj galerioj ankaŭ reklamas lian laboron eksterlande. Li faras grafikajn novelojn en inko aŭ bistro, pentraĵojn en guaŝo kaj akvarelojn. La artisto ĉefe laboras kun paletro de nigraj kaj brunaj, okraj kaj teraj kolornuancoj.

 Grafikaj noveloj 
Li ilustris literaturajn verkojn de interalie Isaak Babel, Isaak Bashevis Singer, Paul Celan kaj Joseph Roth (ilustraĵoj por la libro Charleston op de vulkaan: reportages uit Albanië en Italië). Tra la jaroj li ankaŭ kunlaboris kun kolegaj muzikistoj, dramaturgoj kaj verkistoj.

Pro la kulposento kiun li spertis malgraŭ ke li ne respondecas pri la konduto de familianoj kiuj kunlaboris kun la okupanto dum la Dua Mondmilito, formiĝis proksima amikeco inter li kaj Simon Gronowki, belga juddevena humanisto kiu sciis eskapi la deportadon de belgaj judoj Portret van Koenraad Tinel, VUB Lucas Vanclooster, "Embrace", een kunstwerk over de vriendschap van een telg uit een nazi-familie met een joods slachtoffer, arkivo, vrtnws.be, la 26-an de oktobro 2018.

Ili ambaŭ, kune kun David van Reybrouck, verkis la libron "Enfin libérés: ni victime ni coupable" (Finfine liberigite: nek viktimo, nek kulpa), kiu temas pri ilia pasinteco. Ĝi kombinas tekston de Gronowski kun desegnaĵoj de Tinel. La du viroj nun prelegas por gejunuloj kaj liveras mesaĝon de espero kaj feliĉo, pruvante la fortegan povon de pardono.

Ankaŭ la opero PUSH de la brita komponisto Howard Moody, kiu havis sian belgan premieron en 2019 ĉe la operejo De Munt en Bruselo, kunigas la rakontojn de Simon Gronowski kaj Koenraad Tinel en odo al pardono kaj omaĝo al la vivo Erik Van Eycken, Koenraad Tinel exposeert in Dijledonk: “Het klikte met de locatie”, Het Nieuwsblad, la 5-an de septembro 2021 Une représentation unique et symbolique de l’opéra Push, basé sur l’histoire de Simon Gronowski, en Flandre, RTBF.be, la 30-an de septembro 2021. Belgian Holocaust survivor acts out his story on stage to mark 90th birthday, REUTERS, la 4-an de oktobro 2021..

 Publikaĵoj 
  Koenraad Tinel: sculpturen, tekeningen, Kritak, 1992
  BRGL, Leysbroek, 2001, ISBN 9789080580510
  Apocalyps, Leysbroek, 2005, ISBN 9789080580534
  Skeletvrouw, een Inuitverhaal met tekeningen (Skeletvirino, rakonto pri inuitoj kun desegnaĵoj), Leysbroek, 2006
  Inkt, Leysbroek, 2006, ISBN 9789080580558
  IJzeren Hans, Leysbroek, 2007
  Scheisseimer : getekende herinneringen aan een oorlog, Uitgeverij Lannoo, 2009, ISBN 9789401419512
  Flandria Catholica, Uitgeverij Peeters, 2010, ISBN 9789042925021
  Eddy, DWB, 2011
  VertelGenkVertel, Stichting Kunstboek, 2013, ISBN 9789058564535
  Enfin libérés: ni victime ni coupable, traduko al la nederlanda: Eindelijk bevrijd. Geen schuld, geen slachtoffer, Uitgeverij Hannibal, 2013, ISBN 9789491376405
  Verhalen van het Pajottenland, Uitgeverij Atlas-Contact, 2013, ISBN 978-9025441364
 Silent Navigations, Leysbroek, 2015
 Koenraad Tinel, Crux, MER, Paper Kunsthall, 2017
  UDSJUEN - Koenraad Tinel, Lannoo, 2019, ISBN 9789401461634
  Tinel tekent Babel en Singer, uitg. Oogachtend, 2022, ISBN 9789492672551

 Honoroj 
Koenraad ricevis honordoktorecon de la Libera Universitato de Bruselo VUB deelt gelijktijdig vijf eredoctoraten uit, Belga, la 6-an de februaro 2020 en 2020 kaj estas honora civitano en Galmaarden. En 2020 li ricevos kune kun sia amiko Simon Gronowski honoran doktorecon de la Bruselaj universitatoj VUB kaj ULB Koenraad Tinel is ereburger van Galmaarden, Persinfo, la 30-an de marto 2022.. Li ankaŭ iĝis honora civitano de la flandra municipo Galmaarden.

 Referencoj 

 Eksteraj ligiloj 

,  Oficiala retejo

 Koenraad Tinal, WorldCat

Kategorio:Skulptistoj
Kategorio:Belgaj skulptistoj
Kategorio:Nazia Germanio
Kategorio:Dua Mondmilito
Kategorio:Belgaj verkistoj